open-index/open-wikipedia-markdown huggingface dataset:
Σταύρος Κασιμάτης

Ο **Σταύρος Κασιμάτης** (Πειραιάς, 1953) υπήρξε ο μακροβιότερος δήμαρχος Κορυδαλλού.

Είναι μηχανολόγος-μηχανικός Τ.Ε. και πατέρας δυο παιδιών, της Ειρήνης και του Αλέξανδρου.

Εκλεγόταν δημοτικός σύμβουλος από το 1994 και ήταν αντιδήμαρχος Κορυδαλλού έως το 2003 (αναπληρωτής δημάρχου από το 1997), έχοντας αρμοδιότητα στο διάστημα αυτό για όλους τους τομείς του Δήμου. Υπήρξε ακόμη πρόεδρος της Δημαρχιακής Επιτροπής από το 1997.

Εξελέγη δήμαρχος Κορυδαλλού τον Οκτώβριο του 2006 και επανεξελέγη το Νοέμβριο του 2010. Τον Σεπτέμβριο του 2011 εξελέγη μέλος του Δ.Σ της Περιφερειακής Ένωσης Δήμων Αττικής. Από τις αρχές του 2013 ήταν πρόεδρος της Επιτροπής Πολιτισμού και Αθλητισμού της Π.Ε.Δ.Α. Στις 25 Μαΐου 2014 εξελέγη για τρίτη θητεία με ποσοστό 58,82% με αποτέλεσμα στην ολοκλήρωση της να καταστεί ο μακροβιότερος δήμαρχος της πόλης. Στις εκλογές του 2019 δεν κατάφερε να επανεκλεγεί και τον διαδέχτηκε ο Νικόλαος Χουρσαλάς που επικράτησε με ποσοστό 52,3%.

## Εξωτερικοί σύνδεσμοι

*Προσωπική Ιστοσελίδα 

Κατηγορία:Δήμαρχοι Κορυδαλλού
Τίμαιος

Με το όνομα **Τίμαιος** είναι γνωστά τα εξής πρόσωπα της αρχαιότητας:

*Τίμαιος ο Λοκρός, πυθαγόρειος φιλόσοφος (5ος π.Χ. αιώνας). Παρουσιάζεται ως κύριος ομιλητής στον ομώνυμο διάλογο του Πλάτωνος.
*Τίμαιος ο Ήλειος, ολυμπιονίκης στον διαγωνισμό των σαλπιγκτών
*Τίμαιος ο Ταυρομενίτης, ιστορικός της Σικελίας (4ος/3ος π.Χ. αιώνας).
*Τίμαιος ο Σοφιστής, λεξικογράφος (3ος μ.Χ αιώνας).

*Τίμαιος (διάλογος), ένας από τους τελευταίους διαλόγους του Πλάτωνος.
*Τίμαιος (κρατήρας), σεληνιακός κρατήρας

Κατηγορία:Αποσαφηνίσεις ονομάτων
Ευρωπαϊκοί Σύνδεσμοι

**Ευρωπαϊκοί Σύνδεσμοι** (αγγλικά: *European Leagues*, **EL**) είναι αθλητική ποδοσφαιρική οργάνωση που δημιουργήθηκε με σκοπό την ανάπτυξη του επαγγελματικού ποδοσφαίρου στην Ευρώπη. Τα μέλη της είναι οι διοργανώτριες αρχές επαγγελματικών πρωταθλημάτων ποδοσφαίρου σε 25 χώρες. Επιπλέον, υπάρχουν επτά διοργανώτριες αρχές ή οργανώσεις ως συνδεδεμένα μέλη που εκπροσωπούν ορισμένες από αυτές τις χώρες.

## Ιστορία
Δημιουργήθηκε το 1997, αρχικά με το όνομα Ομοσπονδία της Ευρωπαϊκής Ένωσης Ανώτατων Συνδέσμων Επαγγελματικού Ποδοσφαίρου (Association of the European Union Premier Professional Football Leagues, EUPPFL). Η οργάνωση στη σημερινή της μορφή, υπό την ονομασία Ευρωπαϊκές Λίγκες Επαγγελματικού Ποδοσφαίρου (European Professional Football Leagues, EPFL), ιδρύθηκε το 2005. Η οργάνωση μετονομάστηκε το 2018 ως Ευρωπαϊκοί Σύνδεσμοι (EL).

### Κοινωνική δράση
Η EPFL από κοινού με την Ευρωπαϊκή Επιτροπή (European Commission) και την Διεθνή Οργάνωση Τροφίμων και Γεωργίας (Food and Agriculture Organization, FAO), έχει ξεκινήσει εκστρατεία κατά της πείνας με την ονομασία «Professional Football against Hunger» στην περιοχή του Σαχέλ, στην Αφρική.

## Μέλη
*Τα μέλη της EPFL για το 2015 είναι τα εξής*:

### Τακτικά

### Συνδεδεμένα

### Παλαιότερα
Στο παρελθόν, μέλη της EPFL ήταν τα εξής:

*  Професионална футболна лига (2007–2012, αποχώρησε)
*  Професіональна футбольна ліга України (1997–2008, αντικαταστάθηκε)
*  Združenje 1. SNL (2006–2012, άλλαξε αντικείμενο δράσης)

## Λογότυπο
Έπειτα από τη μετονομασία του φορέα το 2018, άλλαξε και η οπτική του ταυτότητα.


 EPFL (logo).png|2005–2018
 European Leagues (logo).svg|2018–σήμερα


## Δείτε επίσης
* UEFA
* ECA
* ULEB

## Σημειώσεις


## Παραπομπές


## Εξωτερικοί σύνδεσμοι
* Επίσημη ιστοσελίδα
* Η EL στην ιστοσελίδα της UEFA 

Κατηγορία:Ποδοσφαιρικές ομοσπονδίες
Τάσος Νεράντζης

Ο **Αναστάσιος Νεράντζης** (3 Οκτωβρίου 1944 - 11 Ιουλίου 2021) ήταν Έλληνας βουλευτής της Νέας Δημοκρατίας.

## Βιογραφικά στοιχεία

Γεννήθηκε στη Νίκαια του Πειραιά, σπούδασε νομική στο Πανεπιστήμιο Αθηνών και ασκεί δικηγορία. Υπήρξε πρωταθλητής εφήβων Ελλάδας στην επιτραπέζια αντισφαίριση το 1958, με τον ΧΑΝ Νίκαιας.

Υπήρξε ιδρυτικό μέλος της Νέας Δημοκρατίας και εξελέγη πρώτη φορά βουλευτής στην περιφέρεια Β΄ Πειραιώς με το ίδιο κόμμα στις βουλευτικές εκλογές του 1974. Επανεκλέχτηκε το Νοέμβριο του 1989, και το 1993. Απο τότε επανεκλεγόταν συνεχώς έως και τις εκλογές του Ιουνίου 2012.

Έχοντας εκλεγεί βουλευτής είχε συμμετάσχει τη δεκαετία του 1990 στην προπαγανδιστική εκπομπή του Κωνσταντίνου Πλεύρη στο Telecity του Γιώργου Καρατζαφέρη.

Έχει διατελέσει γενικός γραμματέας και αντιπρόεδρος της Βουλής καθώς και μέλος στην επιτροπή για την αναθεώρηση του Συντάγματος και την εξεταστική επιτροπή για την Siemens. Μέχρι το 2014 ήταν πρόεδρος της Επιτροπής Θεσμών και Διαφάνειας της Βουλής.

Στην κυβέρνηση Κωνσταντίνου Καραμανλή διετέλεσε υφυπουργός μεταφορών και επικοινωνίας (10 Μαρτίου 2004 - 15 Φεβρουαρίου 2006) καθώς και υφυπουργός ανάπτυξης (15 Φεβρουαρίου 2006 - 19 Σεπτεμβρίου 2007).

Ήταν παντρεμένος με την Ελευθερία Λέλη.

Απεβίωσε  σε ηλικία 76 ετών  στις 11 Ιουλίου 2021.

## Κριτική

Σε ομιλία του στη Βουλή κατά τη διάρκεια συζήτησης για την ψήφιση νομοσχεδίου συνέκρινε το σύμφωνο συμβίωσης για τα ομόφυλα ζευγάρια με την κτηνοβασία και την παιδοφιλία προκαλώντας αντιδράσεις από τον τύπο και σχόλια για ομοφοβία.

## Παραπομπές


Κατηγορία:Έλληνες δικηγόροι του 20ού αιώνα
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Β΄ Πειραιά
Κατηγορία:Αντιπρόεδροι της Βουλής των Ελλήνων
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Γούστερ (Μασαχουσέτη)

Το **Γούστερ** (αγγλικά: *Worcester*) είναι πόλη και έδρα στην κομητεία του Γούστερ στην πολιτεία της Μασαχουσέτης, ΗΠΑ. Έχει πάρει το όνομα της από την ομώνυμη πόλη της Αγγλίας και βάσει της απογραφής του 2010 ο πληθυσμός είναι 181.045 κάτοικοι, κάνοντάς την τη δεύτερη μεγαλύτερη πόλη στη Νέα Αγγλία μετά τη Βοστώνη. Η πόλη προσφέρει πολλά παραδείγματα βιομηχανικής αρχιτεκτονικής της βικτωριανής εποχής.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Μασαχουσέτης
Κατηγορία:Έδρες κομητειών της Μασαχουσέτης
Φαινόμενο Λάιντενφροστ

Το **φαινόμενο Λάιντενφροστ** είναι ένα φυσικό φαινόμενο το οποίο παρατηρείται όταν ένα υγρό έρθει σε επαφή με ένα σώμα που είναι εξαιρετικά θερμότερο από το σημείο ζέσης του υγρού. Τότε παράγεται ένα στρώμα ατμού το οποίο αποτρέπει το υγρό από το να βράσει ακαριαία.

Πήρε το όνομά του από τον Γιόχαν Γκότλομπ Λάιντενφροστ ο οποίος μελέτησε το φαινόμενο στο A Tract About Some Qualities of Common Water το 1756.

## Εξωτερικοί σύνδεσμοι
*Φοιτητής κάνει επίδειξη του φαινομένου ρίχνοντας υγρό άζωτο πάνω στο σώμα του

Κατηγορία:Φυσικά φαινόμενα
Κατηγορία:Θερμότητα
Μπρούκλαϊν, Μασαχουσέτη

Το **Μπρούκλαϊν** (αγγλικά: **Brookline, Massachusetts**), είναι πόλη των ΗΠΑ, που βρίσκεται στην κομητεία Νόρφολκ στην πολιτεία της Μασαχουσέτης. Αποτελεί μέρος της ευρύτερης περιφέρειας της Βοστώνης, ενώ συνορεύει με το δήμο της Βοστώνης και του Νιούτον.

Ο πληθυσμός της πόλης, ανέρχεται σε 59,180 κατοίκους (σύμφωνα με εκτιμήσεις για το 2021). Το Μπρούκλαιν, δημιουργήθηκε το 1638 σαν οικισμός μέσα στη Βοστώνη, όμως έγινε ξεχωριστή πόλη το 1705.

Το Μπρούκλαϊν, το 2020, σύμφωνα με τον ιστότοπο κατάταξης και κριτικής "Niche", κατατάχθηκε ως το καλύτερο μέρος για διαμονή στην Μασαχουσέτη, αλλά και ως το 10ο καλύτερο μέρος για διαμονή στις Ηνωμένες Πολιτείες.

Στην πόλη, έχει γεννηθεί ο 35ος Πρόεδρος των Ηνωμένων Πολιτειών Τζον Φ. Κέννεντι, καθώς και ο πρώην Κυβερνήτης της Μασαχουσέτης και Δημοκρατικός υποψήφιος για την προεδρία των ΗΠΑ Μάικλ Δουκάκης. Επίσης, στο Μπρούκλαϊν, βρίσκεται και η Ελληνορθόδοξη Θεολογική Σχολή του Τιμίου Σταυρού, καθώς επίσης, είναι και έδρα της Ιεράς Μητροπόλεως Βοστώνης.

## Παραπομπές

## Εξωτερικοί σύνδεσμοι

* https://www.brooklinema.gov/ (Επίσημος ιστότοπος της πόλης).

Κατηγορία:Πόλεις της Μασαχουσέτης
Εκλογές στην Αυστραλία

Στην Αυστραλία διεξάγονται γενικές εκλογές κάθε τρία χρόνια. Για τη Γερουσία οι εκλογές διενεργούνται κάθε έξι χρόνια με αναλογικό σύστημα και το 1/2 των μελών του σώματος ανανεώνεται κάθε τρία χρόνια. 12 μέλη αναλογούν σε κάθε μια από τις έξι πολιτείες, ενώ οι δυο περιοχές της πρωτεύουσας Καμπέρα και της Βόρειας Αυστραλίας εκπροσωπούνται από δυο Γερουσιαστές η κάθε μια.

Δικαίωμα ψήφου έχουν όλοι οι πολίτες που έχουν συμπληρώσει το 18ο έτος της ηλικίας τους.

Το ισχύον Σύνταγμα ψηφίστηκε στις 9 Ιουλίου του 1900 και τέθηκε σε ισχύ την 1η Ιανουαρίου του 1901. 

## Πρόσφατες εκλογές (2025)

## Προηγούμενες εκλογές

## Εκλογές 2007 και 2010
Οι Εργατικοί του Κέβιν Ραντ κέρδισαν νίκη στις εκλογές του 2007, με 83 έδρες. Στις πρόωρες γενικές εκλογές που διεξήχθησαν στις 21 Αυγούστου 2010 κανένα από τα δυο μεγάλα κόμματα δεν εξασφάλισε αυτοδυναμία 76 εδρών στην Ομοσπονδιακή Βουλή, για πρώτη φορά από το 1940. Ο συνασπισμός της αντιπολίτευσης συγκέντρωσε 73 έδρες, έναντι 72 για το κυβερνών Εργατικό Κόμμα, ενώ μια έδρα κατέλαβαν οι Πράσινοι και τρεις οι ανεξάρτητοι.

### 2013
Στις ομοσπονδιακές εκλογές στις 7 Σεπτεμβρίου 2013 ο συνασπισμός των Εθνικών-Φιλελευθέρων της Αντιπολίτευσης, με αρχηγό τον Τόνι Άμποτ αναδείχθηκαν νικητές. 
Ο απερχόμενος πρωθυπουργός Κέβιν Ραντ παραδέχθηκε την ήττα του και δήλωσε ότι δεν θα επιδιώξει την επανεκλογή του στην ηγεσία του Εργατικού Κόμματος.

### Βουλή των Αντιπροσώπων 2013
:Συμμετοχή 93,23% (Υποχρεωτική ψηφοφορία) — αποχή, ανεπίσημα 5,91%**


Ανεξάρτητοι: [[Άντριου Γουάιλκι]], [[Κάθι Μακ Γκόουαν]]

=== Γερουσία 2013 ===
:Συμμετοχή 93,88% (υποχρεωτική ψηφοφορία) — αποχή ανεπίσημα 2,96%**

### 2016

Στις εκλογές για Κοινοβούλιο, που έγιναν στις 2 Ιουλίου 2016, εξελέγησαν τα μέλη της Βουλής και της Γερουσίας. Το Αυστραλιανό Εργατικό Κόμμα της αντιπολίτευσης παραδέχθηκε την ήττα του στις εκλογές. Στην πρωθυπουργία της χώρας παρέμεινε ο Μάλκολμ Τέρνμπουλ.

### 2019

## Δημοψηφίσματα
### 1999
Στις 6 Νοεμβρίου 1999 διενεργήθηκε δημοψήφισμα με το ερώτημα να γίνει ή όχι η Αυστραλία Προεδρευομένη Κοινοβουλευτική Δημοκρατία. Οι Αυστραλοί αρνήθηκαν την εισαγωγή ενός νέου μοντέλου διακυβέρνησης και με ποσοστό 55% περίπου αποφάσισαν τη συνέχεια του ισχύοντος πολιτειακού καθεστώτος.

Πηγή: The Australian Electoral Commission (AEC) http://www.aec.gov.au/About_AEC/Publications/Newsfiles/1999/No_87.htm

### Ταχυδρομική έρευνα 2017
Κατά την περίοδο 12 Σεπτεμβρίου-7 Νοεμβρίου 2017 διεξήχθη ταχυδρομική έρευνα σε εθνικό επίπεδο για να φανεί η υποστήριξη  ή μη στη νομιμοποίηση γάμων μεταξύ ομοφύλων. Αντίθετα με την ψηφοφορία στις εκλογές και τα δημοψηφίσματα, η οποία είναι υποχρεωτική, η συμμετοχή στην έρευνα ήταν προαιρετική, δηλαδή εθελοντική.

Στην έρευνα βρέθηκαν 7.817.247 (61,6%) "Ναι" και 4.873.987 (38,4%) "Όχι". Επιπρόσθετα, 36.686 (0,3%) απαντήσεις ήταν ασαφείς και η συνολική προσέλευση ήταν 12.727.920 (79,5%).

## Εκλογές στις πολιτείες και επικράτειες της Αυστραλίας

## Παραπομπές
Αρχείο BBC

250px|right|thumb|Το λογότυπο του Αρχείου του BBC

Το **Αρχείο BBC** περιέχει έγγραφα σχετικά με την ιστορία του BBC, μεταξύ των οποίων εκπομπές από την τηλεόραση και το ραδιόφωνο, διάφορα έγγραφα, φωτογραφίες, παρτιτούρες, αποκόμματα από τον Τύπο και ιστορικό εξοπλισμό, όπως τηλεοπτικές κάμερες και μικρόφωνα. Όλα τα έγγραφα και οι φωτογραφίες του Αρχείου είναι στην διαδικασία της ψηφιοποίησης, υπολογίζεται ότι θα ολοκληρωθεί μέχρι το 2015. Ορισμένα έγγραφα έχουν ήδη ψηφιοποιηθεί και είναι διαθέσιμα στην ιστοσελίδα του BBC για το κοινό. Το Αρχείο του BBC είναι ένα από τα μεγαλύτερα αρχεία ραδιοτηλεοπτικού φορέα στον κόσμο, με πάνω από 12 εκατομμύρια αντικείμενα.

## Παραπομπές


## Εξωτερικοί σύνδεσμοι
*Επίσημη Ιστοσελίδα 

Κατηγορία:British Broadcasting Corporation
Κατηγορία:Μέσα Μαζικής Ενημέρωσης του Ηνωμένου Βασιλείου
Κατηγορία:Μουσική στο Ηνωμένο Βασίλειο
Νατάλια Μογκιλέφσκαγια

Η **Νατάλια Ολεξίϊβνα Μογιλέφσκα** (Ουκρανικά: Наталія Олексіївна Могилевська), είναι Ουκρανή τραγουδίστρια και ηθοποιός.

## Στοιχεία
* Έχει ύψος 1.62
* Πολλά από τα βίντεο κλιπ της τα έχει σκηνοθετήσει ο Αλάν Μπαντόγεφ
* Έχει κάνει ντουέτο με τον Μαξ Μπάρσκιχ
* Ήταν κριτής στον Fame Story (Ουκρανία).

## Προσωπική ζωή
*Πρώτος σύζυγος: (2004-2005)
*Δεύτερος σύζυγος: (2006-2011)

## Άλμπουμ
* 1997 — «Ла-ла-ла».
* 1998 — «Подснежник»
* 1999 — «Только Я»
* 2001 — «Нетакая»
* 2002 — «Зима»
* 2003 — «Самое…Самое»
* 2006 — «Відправила Message»
* 2007 — «Этот танец»
* 2008 — «Любила»
* 2008 — «Real O»

## Εξωτερικοί σύνδεσμοι

* 

Κατηγορία:Ουκρανές τραγουδίστριες
Κατηγορία:Ουκρανοί ηθοποιοί
Σιδηροδρομική γραμμή Λιανοκλαδίου - Στυλίδας

Η **Σιδηροδρομική Γραμμή Λειανοκλαδίου - Στυλίδας** ή **Προαστιακός Λαμίας** είναι μία περιφερειακή σιδηροδρομική γραμμή η οποία συνδέει το Σιδηροδρομικό Σταθμό Λειανοκλαδίου με το Σιδηροδρομικό Σταθμό Στυλίδας. Η διαδρομή καλύπτεται σε 33 λεπτά.

Στις 16 Μαρτίου 2020, και εν μέσω της πανδημίας του κορονοϊού του 2020, αποφασίστηκε να ανασταλούν προσωρινά τα δρομολόγιά της γραμμής (αμαξοστοιχίες και λεωφορειακές γραμμές). Την 1η Ιουλίου 2020 επαναλειτούργησε η σιδηροδρομική γραμμή με τα προβλεπόμενα μέτρα για τον κορονοϊό. Από τον Ιανούαριο του 2021 κι έπειτα η γραμμή παραμένει ανενεργή και το επιβατικό κοινό εξυπηρετείται από λεωφορεία της Hellenic Train.

## Σταθμοί
*Λιανοκλάδι (ανταπόκριση με γραμμή Αθηνών - Θεσσαλονίκης και Αθηνών - Καλαμπάκας)
*Μουσικό Σχολείο Λαμίας (από 20/5/2019)
*Καλύβια
*Ρεβένια
*Παγκράτι
*Λαμία 
*Ροδίτσα
*Μεγάλη Βρύση
*Αγία Μαρίνα
*Βασιλική
*Στυλίδα

## Παραπομπές


## Εξωτερικοί σύνδεσμοι
*Δρομολόγια ΤΡΑΙΝΟΣΕ 

Λιανοκλαδίου
Λιανοκλαδίου
Καστανοστριτσίδα

Η **Καστανοστριτσίδα** (*Hippolais opaca*) είναι μικρό αποδημητικό πτηνό της οικογένειας των Ακροκεφαλιδών. Απαντάται στην Ισπανία και στην Αφρική.. Στην Ευρώπη, έχει παρατηρηθεί στη Σουηδία και την Ιταλία.
 
Στην Ελλάδα ανακαλύφθηκε για πρώτη φορά το 2011, στα Αντικύθηρα από την Ελληνική Ορνιθολογική Εταιρεία.
Όπως και πολλά άλλα στρουθιόμορφα πτηνά, η καστανοστριτσίδα τρέφεται με έντομα. Ζει σε ξηρό ανοικτό χώρο, με θάμνους, βλάστηση ή και μερικά δέντρα. Γεννά 2-3 αυγά σε φωλιά που φτιάχνει στα χαμηλά ή σε έναν θάμνο. 

Μοιάζει πολύ με τη λιοστριτσίδα, γι' αυτό δεν είναι εύκολο να αναγνωριστεί.

## Παραπομπές


Κατηγορία:Ακροκεφαλίδες
Γκαϊτάνα

Η **Γκαϊτάνα Εσσάμι** (*Гайта́на-Лурдес Ессамі́ *, 24 Μαρτίου 1979-), περισσότερο γνωστή με το καλλιτεχνικό όνομα **Γκαϊτάνα**, είναι Ουκρανή τραγουδίστρια.

## Eurovision 2012
Η Γκαϊτάνα εκπροσώπησε την Ουκρανία στην Γιουροβίζιον του 2012, όπου κατέκτησε την 15η θέση με 65 βαθμούς.

## Στοιχεία
* Έχει ύψος 1.60
* Είναι Αφρο-Ουκρανή
* Η μητέρα της είναι Ουκρανή και ο πατέρας της Κονγκολέζος
* Μιλάει άπταιστα Ουκρανικά, Ρώσικα, Αγγλικά και Γαλλικά
* Στον τοπικό διαγωνισμό της Eurovision, για το ποιος θα εκπροσωπήσει την Ουκρανία η Γκαϊτάνα κέρδισε με μικρή διαφορά ψήφων τον Μαξ Μπάρσκιχ.

## Δισκογραφία

### Άλμπουμ
*2003 - *О тебе* (Gaitana and Unity) - About You
*2005 - *Слідом за тобою* - Following You
*2007 - *Капли дождя* - Raindrops
*2008 - *Kукaбaррa* - Kukabarra
*2008 - *Тайные желания* - Secret Desires
*2010 - *Только сегодня* - Only Today
*2012 - *Viva, Europe!*
### Singles
*2006 - "Двa вiкнa" - Two Windows
*2007 - "Шaленій" - Go Crazy 
*2009 - "Нeщoдaвнo" (Gaitana and Stas Konkin) - Lately
*2012 - "Be My Guest"
*2013 - "Aliens"
*2014 - "Galaxy"

## Παραπομπές


## Εξωτερικοί σύνδεσμοι

* 

Κατηγορία:Ουκρανές τραγουδίστριες
Κατηγορία:Συμμετέχοντες στη Eurovision
Σκακιστικό ρολόι

thumb|right|Σύγχρονο ψηφιακό σκακιστικό ρολόι.
**Σκακιστικό ρολόι** ονομάζουμε ένα μηχάνημα στο σκάκι, που μας βοηθάει να μετράμε το χρόνο που έχει ένας παίκτης στην διάθεσή του για να ολοκληρώσει μία κίνηση.

Είναι ένα ρολόι το οποίο αποτελείται από μία μπάρα και δύο ξεχωριστούς χρόνους. Όταν ένας παίκτης τελειώνει την κίνησή του, πατάει ένα κουμπί, την μπάρα και σταματάει να μετράει ο χρόνος που έχει στη διάθεσή του ενώ ταυτοχρόνως αρχίζει να μετράει αντίστροφα ο χρόνος του αντιπάλου. Έτσι κάθε παίκτης, πρέπει να παίζει γρήγορα ώστε να μην μείνει ποτέ σε πρόβλημα χρόνου. Αν ο χρόνος ενός παίκτη τελειώσει, χάνει ανεξαρτήτως θέσεων των κομματιών του πάνω στη σκακιέρα.

Υπάρχουν παιχνίδια Blitz, τα λεγόμενα γρήγορα παιχνίδια, όπου ο κάθε παίκτης έχει στη διάθεσή του 5 λεπτά για όλο το παιχνίδι. Ακόμα υπάρχουν παιχνίδια που το σκακιστικό ρολόι μπορεί να δείξει μέχρι και δυόμιση ώρες. Με το σκακιστικό ρολόι οι παρτίδες αποκτούν ταχύτητα και ενδιαφέρον. Υπάρχουν πολλές ρυθμίσεις σε ένα ρολόι σκακιού. Μπορεί ο χρήστης να το ρυθμίσει έτσι ώστε να υπάρχουν 5 λεπτά για όλο το παιχνίδι ή 5 λεπτά για μία μόνο κίνηση. Ακόμα μπορεί να προγραμματίσει το ρολόι έτσι ώστε να μετράει κανονικά και πολλά άλλα.

Κατηγορία:Σκάκι
Κάρφωμα (σκάκι)

**Κάρφωμα** στο σκάκι ονομάζουμε την απειλή που συνήθως δίνει ένας πύργος ή ένας αξιωματικός κατά μήκος μιας σειράς ή διαγωνίου, με ένα άλλο πολυτιμότερο κομμάτι από πίσω. Ο πύργος θα δίνει κάρφωμα στην ίδια σειρά ή στήλη με την οποία βρίσκεται, και ο αξιωματικός στην ίδια διαγώνιο με αυτή στην οποία βρίσκεται. Κάρφωμα γίνεται κατά κύριο λόγο κατά του βασιλιά και με ένα άλλο κομμάτι ανάμεσα. Όταν στην ίδια ευθεία με τον λ.χ. αντίπαλο πύργο βρίσκεται ένα κομμάτι και ο βασιλιάς σε συγκεκριμένες θέσεις, τότε το κομμάτι είναι καρφωμένο. Εννοούμε δηλαδή ότι αυτό το κομμάτι απειλείται και ίσως να αιχμαλωτιστεί, αλλά δεν γίνεται να μετακινηθεί γιατί θα ανοίξει τον δρόμο, την ακτίνα δράσης, του πύργου προς τον βασιλιά και θα γίνει Σαχ. Θα ήταν αντικανονική μία τέτοια κίνηση. Τότε το κομμάτι είναι καρφωμένο. Κάρφωμα γίνεται και με τον αξιωματικό. Π.χ. στο Α1 είναι ο αντίπαλος αξιωματικός. Στο Β2 είναι ένας ίππος διαφορετικού χρώματος με τον αξιωματικό. Στο Γ3 είναι ο βασιλιάς ίδιου χρώματος με τον ίππο. Ο ίππος δεν μπορεί να μετακινηθεί γιατί καλύπτει τον βασιλιά. Μπορεί όμως ο βασιλιάς να μετακινηθεί στο Γ2 και να ξεκαρφώσει τον ίππο.

Αν πίσω από το καρφωμένο κομμάτι βρίσκεται ο βασιλιάς, το κομμάτι αυτό δεν μπορεί να μετακινηθεί. Αν πίσω από το καρφωμένο κομμάτι βρίσκεται η βασίλισσα ή ο πύργος, τότε μπορεί να μετακινηθεί, αλλά ο παίκτης θα χάσει τη βασίλισσα ή τον πύργο του.

Κατηγορία:Ορολογία σκακιού
Κυκλαμικό οξύ

Το **κυκλαμικό οξύ** είναι μια ένωση με τύπο C6H11NHSO2OH.

Χρησιμοποιείται κυρίως ως καταλύτης στην παραγωγή βαφών και πλαστικών και ως αντιδραστήριο για χημικά εργαστήρια. Τα άλατα μετά νατρίου και ασβεστίου του κυκλαμικού οξέος χρησιμοποιούνται ως τεχνητά γλυκαντικά υπό την ονομασία «κυκλαμικά». Ο αριθμός Ε του οξέος και των αλάτων αυτών είναι E952.

Κατηγορία:Σουλφονικά οξέα
Κατηγορία:Οργανικές αμίνες
Κατηγορία:Γλυκαντικές ουσίες
Κατηγορία:Πρόσθετα τροφίμων
Χελιδόνα

Η **Χελιδόνα** (Χελιδών) ήταν πρόσωπο από την ελληνική μυθολογία, κόρη του Πανδάρεω, που μεταμορφώθηκε στο πτηνό χελιδόνι.

Σύμφωνα με το *Μεταμορφώσεων Συναγωγή* του Αντονίνου η αδερφή της Χελιδόνας, η Αηδόνα, καυχήθηκε πως η ευτυχία της με τον άντρα της, τον Πολύτεχνο, ήταν μεγαλύτερη από του Δία και της Ήρας. Η Ήρα τότε για να την εκδικηθεί, διέταξε την Έριδα να βάλει στην Αηδόνα την ιδέα να συναγωνιστεί τον Πολύτεχνο. Η Αηδόνα νίκησε σε στοίχημα που έβαλε με τον Πολύτεχνο και ζήτησε μια νέα δούλα. Ο Πολύτεχνος, θυμωμένος, της πήγε την αδερφή της τη Χελιδόνα την οποία πιο πριν είχε βιάσει. Οι δυο αδερφές για να εκδικηθούν, σκότωσαν τον γιο του Πολύτεχνου και του τον έδωσαν να τον φάει. Ο Πολύτεχνος, μαθαίνοντας τι είχε γίνει, προσπάθησε να εκδικηθεί. Όμως, οι φρουροί του Πανδάρεω πρόλαβαν τον Πολύτεχνο και, αφού τον άλειψαν με μέλι, τον άφησαν στα έντομα. Η Αηδόνα λυπήθηκε τον σύζυγό της και προσπάθησε να τον σώσει, κάτι που εξόργισε τον πατέρα της. Τότε ο Δίας τους μεταμόρφωσε σε πτηνά. Την Αηδόνα σε αηδόνι, τον πατέρα της σε θαλάσσιο αετό, τη μητέρα της Αρμοθόη σε αλκυόνη, τον Πολύτεχνο σε πελεκάνο και τη Χελιδόνα σε χελιδόνι.

## Παραπομπές


Κατηγορία:Πρόσωπα της ελληνικής μυθολογίας
Γαλάζιος Νείλος

thumb|200px|Το σημείο όπου ενώνονται ο Γαλάζιος και ο Λευκός Νείλος
Κοντά στο Χαρτούμ, την πρωτεύουσα του Σουδάν, ενώνονται οι δύο ποταμοί που σχηματίζουν τον ποταμό Νείλο: ο **Γαλάζιος Νείλος** (στην Αμχαρική γλώσσα ονομάζεται Αμπάι και στην Αραβική γλώσσα النيل الأزرق an-Nīl al-Azraq) και ο Λευκός Νείλος.

Ο Γαλάζιος Νείλος έχει μήκος 1.450 χιλ. και έχει πάρει το όνομα αυτό επειδή κατά την περίοδο των πλημμυρών, που ανεβαίνει πολύ η στάθμη του, το χρώμα του είναι πολύ σκούρο εξαιτίας της λάσπης που κατεβάζει. 

Ο Γαλάζιος Νείλος πηγάζει από την Λίμνη Τάνα στην Αιθιοπία. Αρχικά κυλά νότια και νοτιοανατολικά και στη συνέχεια γυρίζει δυτικά και βορειοδυτικά. Από τα 1.450 χιλ. που είναι το συνολικό του μήκος, τα 800 χιλ. είναι μέσα στην Αιθιοπία ενώ τα υπόλοιπα είναι εντός του Σουδάν. Περίπου 30 χιλ. από την Λίμνη Τάνα ο ποταμός μπαίνει σε ένα φαράγγι 400 χιλ., σε κάποιο σημείο του οποίου σχηματίζονται οι Καταρράκτες του Γαλάζιου Νείλου (ή *Tis Abay* στην Αμχαρική γλώσσα), που έχουν ύψος 45 μέτρα.

Κατηγορία:Ποταμοί της Αιθιοπίας
Κατηγορία:Ποταμοί του Σουδάν
Κατηγορία:Νείλος
Εξερεύνηση

Σύμφωνα με το *Λεξικό της Οξφόρδης,* **εξερεύνηση** ονομάζεται η πράξη της αναζήτησης μιας άγνωστης περιοχής. 
Επίσης, η εξερεύνηση (μεταφορικά) είναι η πράξη της αναζήτησης με στόχο την ανακάλυψη πληροφορίας ή πόρων.

## Εννοιολογικά πλαίσια
Η εξερεύνηση συμβαίνει σε όλα τα ζωικά είδη, στα οποία περιλαμβάνονται οι άνθρωποι. Ήδη από την προϊστορία η εξερεύνηση είναι βασικό συστατικό της επιβίωσης και της ανάγκης για επέκταση. Στην ανθρώπινη ιστορία, ραγδαία αύξηση της τάσης για ανακάλυψη παρατηρήθηκε στην εποχή των ανακαλύψεων όταν οι Ευρωπαίοι εξερευνητές ταξίδεψαν και χαρτογράφησαν τον υπόλοιπο κόσμο, κυρίως σε αναζήτηση υλικού πλούτου, κάτι σχετίζεται με δευτερεύουσα σημασία του όρου. Από τότε, οι μείζονες εξερευνήσεις μετά την εποχή των ανακαλύψεων συνέβησαν για λόγους που συνδέονται κυρίων με την ανακάλυψη και πρόσκτηση της πληροφορίας.

Μία τρίτη έννοια του όρου σχετίζεται με την προσεκτική παρατήρηση. Στην επιστημονική έρευνα, η παρατήρηση είναι ένας από τους τρεις στόχους της εμπειρικής έρευνας (οι άλλες δύο είναι η περιγραφή και η ερμηνεία). Ο όρος χρησιμοποιείται και μεταφορικά. Για παράδειγμα το άτομο μπορεί να μιλά για εξερεύνηση του διαδικτύου, της σεξουαλικότητας κ.ά.

## Παραπομπές σημειώσεις


## Εξωτερικοί σύνδεσμοι
* ''National Geographic'' Explorer Program
* NOAA Ocean Explorer - provides public access to current information on a series of NOAA scientific and educational explorations and activities in the marine environment
* NOAA Office of Ocean Exploration and Research - formed by the merger of NOAA’s Undersea Research Program (NURP) and the Office of Ocean Exploration (OE)

Κατηγορία:Ιστορικές περίοδοι
Ακαδημία του BBC

250px|right|thumb|Το λογότυπο της Ακαδημίας του BBC

Η **Ακαδημία του BBC** (αγγ.: BBC Academy) είναι ένα κέντρο εκπαίδευσης του BBC. Στεγάζει τα Κολέγια Δημοσιογραφίας, Παραγωγής, Ηγεσίας και Τεχνολογίας. Επίσης στο κτήριο εκπαιδεύεται και το προσωπικό του BBC. Στόχος της Ακαδημίας είναι οι άνθρωποι να εκπαιδευτούν όσο το δυνατόν καλύτερα γίνεται δωρεάν.

## Ιστορικό
Οι ρίζες της Ακαδημίας βρισκονται σε μία έρευνα που ανατέθηκε στον πρώην αρχισυντάκτη του BBC Ρον Νιλ και στην εταιρεία Pricewaterhouse Coopers το 2004, η οποία συνέστησε μερικές μεταρρυθμίσεις στο BBC και μία από αυτές ήταν και η δημιουργία μιας δημοσιογραφικής σχολής.

Το Κολέγιο Δημοσιογραφίας του BBC άνοιξε τον Ιούνιο του 2005 και τα μαθήματα γινόντουσαν ηλεκτρονικά.

Η Ακαδημία, η οποία περιλαμβάνει της σχολές Δημοσιογραφίας Παραγωγής, Ηγεσίας και Τεχνολογίας, άνοιξε για τους φοιτητές στις 14 Δεκεμβρίου του 2009, προσφέροντας δωρεάν διαδικτυακά σεμινάρια.

## Παραπομπές


## Εξωτερικοί σύνδεσμοι
*Επίσημη Ιστοσελίδα

Κατηγορία:British Broadcasting Corporation
Κατηγορία:Δημοσιογραφία στο Ηνωμένο Βασίλειο
Τεχνολογικό Εκπαιδευτικό Ίδρυμα Ιονίων Νήσων

Το **Τεχνολογικό Εκπαιδευτικό Ίδρυμα** (Τ.Ε.Ι.) **Ιονίων Νήσων** ιδρύθηκε το 2003. Αποτελείται από τέσσερις (4) σχολές, επτά (7) Τμήματα. Στις 7/11/2017, ο πρωθυπουργός ανακοίνωσε την ενσωμάτωση του Τ.Ε.Ι. Ιονίων Νήσων με το Ιόνιο Πανεπιστήμιο. Την 1/10/2018, το Τ.Ε.Ι. Ιονίων Νήσων, απορροφάται αυτοδικαίως, από το Ιόνιο Πανεπιστήμιο.

## Σχολές και Τμήματα
### Σχολή Τεχνολογικών Εφαρμογών
*Τμήμα Ψηφιακών Μέσων & Επικοινωνίας Τ.Ε. (Αργοστόλι)
*Τμήμα Τεχνολόγων Περιβάλλοντος Τ.Ε. (Ζάκυνθος)

### Σχολή Μουσικής Τεχνολογίας
*Τμήμα Τεχνολογίας Ήχου και Μουσικών Οργάνων (Ληξούρι)

### Σχολή Τεχνολογίας Γεωπονίας και Τεχνολογίας Τροφίμων & Διατροφής
*Τμήμα Τεχνολογίας Τροφίμων (Αργοστόλι)

### Σχολή Διοίκησης και Οικονομίας
*Τμήμα Διοίκησης Επιχειρήσεων (Λευκάδα)

## Παραπομπές


Κατηγορία:Τεχνολογικά Εκπαιδευτικά Ιδρύματα
Τεχνολογικό Εκπαιδευτικό Ίδρυμα Ηπείρου

Το **Τεχνολογικό Εκπαιδευτικό Ίδρυμα Ηπείρου** ήταν εκπαιδευτικό ίδρυμα που ιδρύθηκε το 1994 στην Άρτα. Αποτελούνταν από πέντε σχολές που απαρτίζονταν από οκτώ τμήματα. Στις 14 Μαΐου 2018 το ΤΕΙ απορροφήθηκε αυτοδικαίως από το Πανεπιστήμιο Ιωαννίνων. Το σχέδιο νόμου τέθηκε σε ισχύ την 1η Οκτωβρίου 2018.
## Σχολές και τμήματα
### Σχολή Τεχνολογικών Εφαρμογών
* Τμήμα Μηχανικών Πληροφορικής Τ.Ε.

### Σχολή Διοίκησης και Οικονομίας
* Τμήμα Διοίκησης Επιχειρήσεων
* Τμήμα Λογιστικής και Χρηματοοικονομικής

### Σχολή Επαγγελμάτων Υγείας και Πρόνοιας
* Τμήμα Προσχολικής Αγωγής 
* Τμήμα Λογοθεραπείας
* Τμήμα Νοσηλευτικής

### Σχολή Τεχνολογίας Γεωπονίας και Τεχνολογίας Τροφίμων και Διατροφής
* Τμήμα Τεχνολόγων Γεωπόνων

### Σχολή Καλλιτεχνικών Σπουδών
* Τμήμα Λαϊκής και Παραδοσιακής Μουσικής

## Βιβλιοθήκη
Η βιβλιοθήκη του ΤΕΙ είχε την έδρα της στην Άρτα. Αποτελούνταν από περίπου 24.000 τίτλους βιβλίων, 65 τίτλους περιοδικών, οπτικοακουστικό υλικό, πτυχιακές εργασίες, σεμινάρια, ηλεκτρονικό υλικό, μονογραφίες, συλλογικά έργα, εφημερίδες, χάρτες, διδακτικά εγχειρίδια, φυλλάδια και πληροφοριακό υλικό (λεξικά και εγκυκλοπαίδειες). Επιπλέον, περιλάμβανε πρακτικά συνεδρίων, διδακτορικές διατριβές, ευρετήρια, καταλόγους, τεχνικές εκθέσεις, μουσικά κείμενα, δίσκους ακτίνας (CD), ψηφιακούς δίσκους εικόνας (DVD), διαφάνειες (slides), δίσκους βινυλίου, ηλεκτρονικές πηγές, καθώς και φοιτητικές συλλογές με εξειδικευμένο υλικό που υποστήριζε τα μαθήματα διδασκαλίας. Παραρτήματά της υπήρχαν στα Ιωάννινα, την Πρέβεζα και την Ηγουμενίτσα.

## Παραπομπές


Κατηγορία:Τεχνολογικά Εκπαιδευτικά Ιδρύματα
Φαχντ μπιν Μαχμούντ Αλ Σαΐντ

Ο **Φαχντ μπιν Μαχμούντ Αλ Σαΐντ** είναι πολιτικός από το Ομάν. Γεννήθηκε το 1944 και από τον Ιούνιο του 1970 είναι ο αντικαταστάτης του απόλυτου μονάρχη Καμπούς μπιν Σαΐντ στην πρωθυπουργία του κράτους. 

## Παραπομπές


## Εξωτερικοί σύνδεσμοι
* 
*Επίσημη σελίδα της κυβέρνησης του Ομάν 

Κατηγορία:Πολιτική του Ομάν
Μερσέδες (Ουρουγουάη)

Η **Μερσέδες** (ισπανικά: *Mercedes*, ισπανική  προφορά ΔΦΑ: [merˈseðes]) είναι η πρωτεύουσα και η μεγαλύτερη πόλη του διαμερίσματος Σοριάνο στην Ουρουγουάη. Από την απογραφή του 2011, είναι η δέκατη πιο πυκνοκατοικημένη πόλη της χώρας.

Η Μερσέδες είναι ένα σημαντικό κέντρο του εμπορίου και ένα εμπορικό λιμάνι. Οι κυριότερες βιομηχανίες της στηρίζεται στη γεωργία, γαλακτοκομικά προϊόντα, παραγωγή χαρτιού και βιομηχανικές δραστηριότητες.

Η πόλη βρίσκεται στη νότια όχθη του Ρίο Νέγρο.

Η Μερσέδες ιδρύθηκε το 1788 από τον ιερέα Μανουέλ Αντόνιο δε Κάστρο ι Καρεάγα.
  
Το 2011, είχε έναν πληθυσμό περίπου 41.974 κατοίκους.

## Παραπομπές


## Εξωτερικοί σύνδεσμοι
* 
* Soriano Turismo (Τουρισμός του διαμερίσματος του Σοριάνο) 
* turismoenuruguay (Τουρισμός στην Ουρουγουάη: Μερσέδες)  
* ΔΟΜΗ: Μερσέδες 

Κατηγορία:Πόλεις της Ουρουγουάης
Σημειακά σωμάτια

Ένα **σημειακό σωματίδιο** ή **σημειακό σωμάτιο** (**ιδανικό σωματίδιο** ή **σημειοειδές σωματίδιο** αποτελεί ένα εξιδανικευμένο μοντέλο αντικειμένων που χρησιμοποιείται ευρύτατα στην Φυσική. Δεχόμαστε πως είναι ένα αντικείμενο μηδενικών διαστάσεων, έτσι ώστε να μην καταλαμβάνει χώρο και η θέση του να μπορεί να οριστεί με απόλυτη μαθηματική ακρίβεια. Ως σημειακό σωματίδιο μπορούμε να αναπαραστήσουμε οποιοδήποτε αντικείμενο του οποίου οι διαστάσεις, το σχήμα και η δομή του δεν επηρεάζουν την συμπεριφορά του σε ένα συγκεκριμένο πρόβλημα. Για παράδειγμα, από πολύ μεγάλη απόσταση οποιοδήποτε αντικείμενο μπορεί να προσεγγιστεί ως σημειακό σωματίδιο.

Σε προβλήματα βαρύτητας, μιλάμε για **υλικά σημεία** εννοώντας ένα σημειακό σωματίδιο μη μηδενικής μάζας, το οποίο δεν έχει άλλες ιδιότητες ή δομή. Με όμοιο τρόπο, στον ηλεκτρομαγνητισμό μιλάμε για **σημειακά φορτία**, ως αναπαράσταση σωματιδίων μη μηδενικού ηλεκτρικού φορτίου.

Μερικές φορές, υπό ειδικές συνθήκες, μεγάλα αντικείμενα συμπεριφέρονται ως σημειακά. Για παράδειγμα, αντικείμενα με σφαιρική συμμετρία στην κατανομή μάζας, τα οποία αλληλεπιδρούν μεταξύ τους σε τριδιάστατο χώρο με δυνάμεις βαρύτητας αντιστρόφως ανάλογες του τετραγώνου της απόστασης, συμπεριφέρονται ως σημειακά σωματίδια τα οποία βρίσκονται στο κέντρο συμμετρίας της κατανομής μάζας και έχουν όλη τη μάζα του αντικειμένου. Αυτό το κέντρο συμμετρίας της κατανομής μάζας το ονομάζουμε **κέντρο μάζας**.

Στην κβαντική μηχανική η ιδέα του σημειακού σωματιδίου δεν μπορεί να εφαρμοστεί ακριβώς, αφού η κλασική μηχανική προϋποθέτει την ταυτόχρονη και απόλυτη γνώση θέσης και ορμής, κάτι που περιορίζεται δραστικά σε μικροσκοπικές μάζες από την αρχή της απροσδιοριστίας του Χάιζενμπεργκ.

## Παραπομπές


### Βιβλιογραφία
*

Σημειακ
Τοσκανικό αρχιπέλαγος

Το **Τοσκανικό αρχιπέλαγος** () είναι αρχιπέλαγος εφτά ιταλικών νησιών τα οποία βρίσκονται στη Μεσόγειο Θάλασσα, ανάμεσα στην Ιταλία και την Κορσική. Το αρχιπέλαγος βρίσκεται δυτικά των ακτών της Τοσκάνης και ανάμεσα στη Θάλασσα της Λιγουρίας και την Τυρρηνική Θάλασσα. Τα νησιά έχουν συνολική έκταση 295 τετραγωνικά χιλιόμετρα. 

## Παραπομπές


Κατηγορία:Τοσκάνη
Κατηγορία:Νησιά της Τοσκάνης
Κατηγορία:Νησιά της Ιταλίας
Τοσκανικο
Φόρεστ Γουίτακερ

Ο **Φόρεστ Γουίτακερ** (αγγλικά: **Forest Steven Whitaker III**, 15 Ιουλίου 1961) είναι Αμερικανός ηθοποιός, παραγωγός και σκηνοθέτης, βραβευμένος με Όσκαρ Α' ανδρικού ρόλου, Χρυσή Σφαίρα και Βραβείο BAFTA για την ταινία *Ο τελευταίος βασιλιάς της Σκωτίας (The Last King of Scotland)*. Ο Γουίτακερ είναι γνωστός για τη έντονη σκιαγράφηση των χαρακτήρων που έχει ερμηνεύσει σε ταινίες όπως: *Το παιχνίδι των λυγμών (The Crying Game, 1993)*, *Ghost Dog: Ο τρόπος των σαμουράι, (Ghost Dog: The Way of the Samurai)* και *[[Ο Μπάτλερ|Ο μπάτλερ]] (Lee Daniels' The Butler).*

## Φιλμογραφία

## Παραπομπές

## Εξωτερικοί σύνδεσμοι
* Forest Whitaker lighting a candle for Rwanda

Κατηγορία:Αμερικανοί σκηνοθέτες
Κατηγορία:Αμερικανοί παραγωγοί ταινιών
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Βραβευμένοι με Όσκαρ Α' Ανδρικού Ρόλου
Κατηγορία:Βραβευμένοι με BAFTA Α' Ανδρικού Ρόλου
Κατηγορία:Βραβευμένοι με Χρυσή Σφαίρα Α΄ Ανδρικού Ρόλου (Δράμα)
Μάχη του Άσκλο

Η **μάχη στο Άσκλο** ήταν η δεύτερη συνάντηση μεταξύ του Πύρρου και των Ρωμαίων.Σύμφωνα με γραπτές μαρτυρίες από την εποχή οι δύο στρατοί είχαν πιθανόν το ίδιο μέγεθος στρατιωτών 40.000 ο καθένας.

## Μάχη
Η μάχη διήρκησε πάνω από δύο μέρες. Την πρώτη ημέρα το ελληνικό ιππικό και οι ελέφαντες ήταν σε μεγάλο βαθμό ανεκμετάλλευτα, καθώς είχαν μπλοκαριστεί από τους Ρωμαίους. Την αυγή της δεύτερης μέρας ο Πύρρος, έστειλε ελαφρύ πεζικό για να καταλάβει το υψηλό έδαφος που είχε αποδειχθεί ότι είναι η αιτία της αδιεξόδου την προηγούμενη μέρα, αναγκάζοντας τους Ρωμαίους να πολεμήσουν στα ανοιχτά και να υποχωρήσουν. Σύμφωνα με διάφορες μαρτυρίες οι απώλειες των Ρωμαίων ανέρχονται σε 8.000 ενώ για τον Πύρρο σε 3.000, έχοντας όμως χάσει αρκετούς αξιωματικούς.

Κατηγορία:Μάχες ελληνιστικής περιόδου
Κατηγορία:Μάχες του Πύρρου της Ηπείρου
Κατηγορία:Μάχες ρωμαϊκού στρατού
Πελάγους Νήσοι

Οι **Πελάγους** ή **Πελάγιοι** νήσοι (,  από την ελληνική λέξη *πέλαγος*) είναι σύμπλεγμα τριών ιταλικών νησιών τα οποία βρίσκονται στη Μεσόγειο θάλασσα νότια της Σικελίας, ανάμεσα στη Μάλτα και την Τυνησία. Το σύμπλεγμα αποτελείται από τρία νησιά, τα Λαμπεντούζα, Λαμπιόνε και Λινόζα. Το μεγαλύτερο είναι η Λαμπεντούζα, 205 χιλιόμετρα νότια της Σικελίας. Τα νησιά έχουν συνολικά έκταση 25,48 τετραγωνικά χιλιόμετρα. Γεωγραφικά τμήμα του αρχιπελάγους (Λαμπεντούζα και Λαμπιόνε) ανήκει στην αφρικανική ήπειρο. Διοικητικά το σύμπλεγμα αποτελεί το δήμο Lampedusa e Linosa και υπάγεται στην επαρχία Αγκριτζέντο. Η τοπική οικονομία βασίζεται στην αλιεία, τη σπογγαλιεία, την κονσερβοποιία και τον τουρισμό στη Λαμπεντούζα.

## Παραπομπές


Κατηγορία:Γεωγραφία της Σικελίας
Κατηγορία:Νησιά της Ιταλίας
Πάνος Χατζηπάνος

Ο **Παναγιώτης Χατζηπάνος** (1885 - 8 Ιανουαρίου 1972) ήταν Έλληνας δικηγόρος και πολιτικός. Υπηρέτησε ως βουλευτής και υπουργός. Παραιτήθηκε έπειτα από την εμπλοκή του σε σκάνδαλο διαφθοράς, γνωστό και ως  «Σκάνδαλο των καυσίμων».

## Βιογραφία

Το 1926 εξελέγη για πρώτη φορά βουλευτής στην εκλογική περιφέρεια Εύβοιας ως ανεξάρτητος.
Με το Λαϊκό Κόμμα εξελέγη βουλευτής το 1936, το 1946 και για τελευταία φορά στις εκλογές του 1950.

Ήταν δικηγόρος στα μικτά δικαστήρια της Αιγύπτου.
Υπηρέτησε ως υπουργός Παιδείας από τις 25 Οκτωβρίου 1944 έως τις 3 Ιανουαρίου 1945.

Χρημάτισε υπουργός Δικαιοσύνης από τις 18 Απριλίου 1946 στην κυβέρνηση Τσαλδάρη ως τις 24 Ιανουαρίου 1947.

Ανέλαβε υπουργός Πολιτικού Συντονισμού στην κυβέρνηση Μαξίμου από τις 27 Ιανουαρίου ως τις 29 Αυγούστου 1947.
Ανέλαβε υπουργός Εσωτερικών στην κυβέρνηση Σοφούλη από τις 8 Νοεμβρίου 1948 ως τις 20 Ιανουαρίου 1949. Στην επόμενη κυβέρνηση Σοφούλη υπηρέτησε ως υπουργός Μεταφορών από τις 20 Ιανουαρίου 1949 ως τις 14 Απριλίου 1949 και ξανά από τις 14 Απριλίου 1949 ως τις 30 Ιουνίου 1949.

Επίσης, στην κυβέρνηση του Αλέξανδρου Διομήδη υπηρέτησε ως υπουργός Μεταφορών από τις 30 Ιουνίου 1949 ως τις 6 Ιανουαρίου 1950.

Ο Χατζηπάνος μετά την παραίτησή του παραπέμφθηκε από τη Βουλή το 1950 (για απευθείας ανάθεση μεταφοράς πετρελαίου) και καταδικάστηκε από Ειδικό Δικαστήριο τον Φεβρουάριο του 1951 για απιστία κατά του Δημοσίου.

Πέθανε στις 8 Ιανουαρίου 1972 και κηδεύτηκε μία ημέρα μετά.

## Παραπομπές


Κατηγορία:Έλληνες δικηγόροι του 19ου αιώνα
Κατηγορία:Έλληνες υπουργοί Παιδείας
Κατηγορία:Έλληνες υπουργοί Δικαιοσύνης
Κατηγορία:Έλληνες υπουργοί Εσωτερικών
Κατηγορία:Έλληνες υπουργοί Μεταφορών
Κατηγορία:Έλληνες υπουργοί Συντονισμού
Κατηγορία:Βουλευτές Ευβοίας
Κατηγορία:Βουλευτές εκλεγμένοι με το Λαϊκό Κόμμα
Δυναμικό

Η έννοια του **δυναμικού** είναι μια πολύ γενική έννοια της κλασικής μηχανικής, η οποία χρησιμοποιείται για να περιγράψει με βαθμωτό (μονόμετρο) τρόπο τη ροή ενός διανυσματικού πεδίου.

## Πεδίο ροής
Μελετώντας ένα διανυσματικό πεδίο ροής \mathbf{u}(\mathbf{r}), δεν μας απασχολεί ιδιαίτερα το τι κάνει κάθε «σωματίδιο» της ροής, όπως το κάνουμε στην κινηματική του σημειακού σωματιδίου, αλλά το πώς συμπεριφέρεται το πεδίο ροής, η \mathbf{u}(\mathbf{r}), σε συγκεκριμένα σταθερά σημεία του χώρου.

Μια ενδιαφέρουσα κατηγορία πεδίων ροής είναι τα **αστρόβιλα** πεδία. Ως τέτοια εννοούμε τα πεδία στα οποία το οποιοδήποτε σωματίδιο ροής δεν περνάει ποτέ δεύτερη φορά από το ίδιο σημείο.

## Ορισμός του δυναμικού
Ειδική κατηγορία των αστρόβιλων πεδίων είναι τα **ακτινικά** πεδία, δηλαδή πεδία στα οποία η ποσότητα ροής έχει ακτινική κατεύθυνση με κέντρο συμμετρίας την πηγή του πεδίου. Από τη στιγμή που γνωρίζουμε την κατεύθυνση του πεδίου ροής σε κάθε σημείο του χώρου, δεν χρειαζόμαστε πια τη διανυσματική περιγραφή του. Σε τέτοιες περιπτώσεις ορίζουμε μία βαθμωτή συνάρτηση, τέτοια ώστε να είναι:  \mathbf{u}(\mathbf{r}) = -\nabla\Phi(\mathbf{r})  .

Όταν η ροή αφορά μία **ένταση** πεδίου \mathbf{E}(\mathbf{r}), η οποία παράγει **δύναμη**  \mathbf{F}(\mathbf{r}) = q\,\mathbf{E}(\mathbf{r})  σε φυσική ποσότητα q, τότε τη βαθμωτή συνάρτηση την ονομάζουμε **δυναμικό** και ορίζουμε:

 \mathbf{E}(\mathbf{r}) = -\nabla\Phi(\mathbf{r})\, 

Η συνάρτηση δυναμικού \, \Phi(\mathbf{r}) \, έχει φυσικές διαστάσεις ενέργειας ανά μονάδα υποκειμένου q:

 W = \int_i^f\mathbf{F}d\mathbf{r} = -q\int_i^f\nabla\Phi(\mathbf{r})d\mathbf{r} = q\left[\Phi(\mathbf{r}_i)-\Phi(\mathbf{r}_f)\right]\, 

και η ενέργεια αυτή είναι ανεξάρτητη από τη διαδρομή που οδηγεί από το ri στο rf.

Έτσι ορίζονται με ενιαίο τρόπο το δυναμικό του πεδίου βαρύτητας και του ηλεκτρικού πεδίου. Το μαγνητικό πεδίο είναι στροβιλό και έτσι δεν μπορούμε εκεί να ορίσουμε ένα βαθμωτό δυναμικό.

## Πηγές
* 

## Εξωτερικοί σύνδεσμοι

Δυναμικο
Μούνιππος

Ο **Μούνιππος** ήταν το βρέφος της Κίλλας και του Θυμοίτη.

## Η γέννηση και η προφητεία
Οι μάντεις, και κυρίως ο Αίσακος, γιος του Πριάμου και της πρώτης του γυναίκας Αρίσβης, ειδοποίησαν τον Πρίαμο, γυναικάδελφο ή αδελφό του Θυμοίτη, πως μια συγκεκριμένη μέρα θα γεννιόταν ένα παιδί που κάποια μέρα θα κατέστρεφε την Τροία. Την μέρα αυτή γεννήθηκαν δυο παιδιά. Ο Μούνιππος και ο Πάρις, ο γιος του Πριάμου και της Εκάβης. Ο Πρίαμος σκότωσε τον Μούνιππο και την Κίλλα, ενώ έπρεπε να σκοτώσει τον δικό του γιο, τον Πάρι.

Τελικά όμως η τότε γυναίκα του, η Εκάβη, τον έπεισε να μην το κάνει, καθώς είπε ότι θα έπρεπε να σκοτώσει και την ίδια. Ο Πρίαμος τελικά υποχώρισε. Αυτό δε σήμαινε βέβαια ότι η προφητεία δε θα έβγαινε αλιθηνή
## Η εκδίκηση του Θυμοίτη
Ο  Θυμοίτης, για να εκδικηθεί τον αδελφό του, εξυπηρέτησε τους Αχαιούς στον Τρωικό Πόλεμο, βοηθώντας την είσοδο του Δούρειου Ίππου μέσα στην πόλη.

Κατηγορία:Τρώες
ΕΡΤ Αιγαίου

Ο **Ραδιοφωνικός Σταθμός Αιγαίου** (**ΕΡΤ Αιγαίου**) είναι ο τοπικός ραδιοφωνικός σταθμός του Αιγαίου και μία αυτονομημένη μονάδα της ΕΡΤ και ελέγχεται από την Γενική Διεύθυνση Ραδιοφωνίας της ΕΡΤ.

## Ιστορία
Ιδρύθηκε το Φεβρουάριο του 1989, ως ΕΡΑ Αιγαίου, και στεγάζεται μέχρι και σήμερα σ’ ένα νεοκλασικό κτίριο στη Μυτιλήνη. Η **ΕΡΤ Αιγαίου** είναι ο τελευταίος περιφερειακός ραδιοφωνικός σταθμός που δημιούργησε η ΕΡΤ και έχει τον πιο σύγχρονο τεχνολογικό εξοπλισμό από όλους τους περιφερειακούς σταθμούς της.

Από την αρχή της λειτουργίας του ο σταθμός κάλυπτε ολόκληρο το Αιγαίο με δύο κύριους πομπούς: έναν στο όρος Όλυμπος Λέσβου (συχνότητα 104.4 ΜHz) και έναν στη Σαντορίνη (συχνότητα 93.3 ΜHz) από όπου εκπέμπει τώρα η ΕΡΤ Ρόδου.

Από τις 1 Ιουλίου 1998, στα πλαίσια αναδιάταξης των κρατικών ραδιοφωνικών σταθμών έχοντας ως βάση τις γεωγραφικές περιφέρειες της χώρας, η ΕΡΤ Αιγαίου καλύπτει μόνο την περιφέρεια Βορείου Αιγαίου, δηλαδή τους Νομούς Λέσβου, Χίου και Σάμου.

Στις 11 Ιουνίου 2013 η κυβέρνηση ανακοίνωσε το κλείσιμο της ΕΡΤ με το σταθμό να συνεχίζει κανονικά τη λειτουργία του. Στις 28 Απριλίου 2015 ψηφίστηκε από τη Βουλή ο νόμος για την επαναλειτουργία της ΕΡΤ, η οποία έγινε δύο χρόνια μετά το μαύρο (11 Ιουνίου), με όλες σχεδόν τις δομές της, συμπεριλαμβανομένης και της ΕΡΑ Αιγαίου μετονομασμένης σε ΕΡΤ Αιγαίου.

## Πρόγραμμα
Το πρόγραμμα εκπέμπεται μέσω ενός κύριου πομπού που βρίσκεται στο όρος Όλυμπος Λέσβου. Η λειτουργία του υποστηρίζεται από τους αναμεταδότες του σταθμού που είναι τοποθετημένοι σε διάφορα σημεία του Βορειοανατολικού Αιγαίου καλύπτοντας έτσι όλη την περιοχή.

Η ΕΡΤ Αιγαίου δεν καλύπτει μόνο ειδησεογραφικά την περιοχή στην οποία εκπέμπει αλλά προσπαθεί να κάνει παρεμβάσεις στις τοπικές κοινωνίες ποικιλόμορφα (είτε με εκδηλώσεις που διοργανώνει, είτε να βρεθεί αρωγός σε σημαντικές πρωτοβουλίες).

Από το 1998 η ΕΡΤ Αιγαίου εκπέμπει σε όλο τον κόσμο μέσω διαδικτύου, όντας ο πρώτος στο Αιγαίο και από τους πρώτους στην Ελλάδα που το πρόγραμμα του μεταδίδεται ζωντανά 24 ώρες το 24ωρο μέσω διαδικτύου.

## Συχνότητες ΕΡΤ Αιγαίου

## Παραπομπές


## Εξωτερικοί σύνδεσμοι
*Ακούστε ζωντανά στο ERT echo
*Επίσημη ιστοσελίδα
*Επίσημη ιστοσελίδα στο Facebook

Κατηγορία:Ελληνική Ραδιοφωνία
Σαντάκο Σασάκι

Η **Σαντάκο Σασάκι** (), 7 Ιανουαρίου 1943 - 25 Οκτωβρίου 1955) ήταν ένα παιδί από την Ιαπωνία, σύμβολο των αθώων θυμάτων πολέμου. Η Σαντάκο ήταν δύο ετών όταν οι Ηνωμένες Πολιτείες έριξαν την ατομική βόμβα στην Χιροσίμα. Η Σαντάκο και η οικογένειά της δεν ήταν ανάμεσα στους ανθρώπους που σκοτώθηκαν εκείνη την στιγμή. Τον Ιανουάριο του 1955, η Σαντάκο διαγνώστηκε με λευχαιμία και μπήκε στο νοσοκομείο. Σύμφωνα με έναν ιαπωνικό μύθο, όποιος διπλώσει 1000 γερανούς οριγκάμι, θα του πραγματοποιηθεί μια ευχή. Η Σαντάκο άρχισε να φτιάχνει γερανούς οριγκάμι, ενώ παράλληλα αλληλογραφούσε με τους φίλους της. Κατάφερε να φτιάξει 644 γερανούς πριν αποδυναμωθεί εξαιτίας του καρκίνου. Οι φίλοι της έφτιαξαν τους υπόλοιπους γερανούς. Έγραψαν επίσης τα γράμματα της Σαντάκο σε βιβλίο, για να μάθει όλος ο κόσμος την ευχή της για παγκόσμια ειρήνη.

Χιλιάδες άνθρωποι από όλη την Ιαπωνία πλήρωσαν για το άγαλμα της Σαντάκο, που δείχνει ένα κορίτσι να κρατά έναν χρυσό γερανό. Το άγαλμα παρουσιάστηκε το 1958 στη Χιροσίμα και βρίσκεται στο Πάρκο Ειρήνης της Χιροσίμα. Κάθε χρόνο, παιδιά από όλο τον κόσμο στέλνουν χάρτινους γερανούς στην βάση του αγάλματος, που γράφει πάνω "Αυτή είναι η φωνή μας, αυτή είναι η προσευχή μας ειρήνη στον κόσμο".

## Δείτε επίσης
* Άννα Φρανκ
* Ικμπάλ Μασίχ
* Νατάσα Κάμπους

## Παραπομπές


Κατηγορία:Παιδιά στον πόλεμο
Κατηγορία:Ιάπωνες καλλιτέχνες
Κατηγορία:Ιάπωνες συγγραφείς
Κατηγορία:Χιροσίμα
Τίμαιος ο Λοκρός

Ο **Τίμαιος ο Λοκρός**, ο κύριος ομιλητής του ομώνυμου πλατωνικού διαλόγου, ήταν Πυθαγόρειος φιλόσοφος και αστρονόμος του 5ου π.Χ. αιώνα από τους Λοκρούς της Κάτω Ιταλίας.

## Οι αρχαίες πηγές για τη ζωή και το έργο του Τιμαίου
Kανείς άλλος συγγραφέας, προγενέστερος ή σύγχρονος του Πλάτωνος, δεν μνημονεύει τον Τίμαιο τον Λοκρό. Αργότερα πάντως, ο Κικέρων ανέφερε ότι ο Τίμαιος ήταν μαζί με τον Αρχύτα τον Ταραντίνο αυτοί που  μύησαν τον Πλάτωνα στην πυθαγόρεια φιλοσοφία, μετά τον θάνατο του Σωκράτη .
  
Σύμφωνα με την Σούδα ο Τίμαιος ο Λοκρός έγραψε βιβλία μαθηματικών, καθώς και τα έργα *Περί φύσεως* και *Περὶ τοῦ Πυθαγόρου βίου*. Το *Περί φύσεως* είναι μάλλον το διασωθέν μέχρι σήμερα, γραμμένο σε δωρική διάλεκτο, έργο με τίτλο **' (που τυπώθηκε για πρώτη φορά, ήδη το 1488, σε λατινική μετάφραση στη Βενετία). Ο [[Πρόκλος]] υποστήριζε ότι ο Πλάτων χρησιμοποίησε το έργο αυτό για να γράψει τον δικό του ''Τίμαιο''. Ανάλογη άποψη εξέφραζε και ο σκεπτικός φιλόσοφος και σκωπτικός ποιητής του 3ου π.Χ. αιώνα [[Τίμων ο Φλειάσιος]] (ο επονομαζόμενος και ''σιλλογράφος'') που διακωμωδούσε τον Πλάτωνα λέγοντας: ''"Και συ, Πλάτων, διότι και σε κατέλαβε πόθος να μάθης - με πολλά δε αργύρια μικρόν ηγόρασες βιβλίον - και εκ τούτου έμαθες να Τιμαιογραφής"''. 

== Σύγχρονες απόψεις για το Τίμαιο ==
Στην πραγματικότητα, το **' είναι ένα ψευδεπίγραφο έργο, μια όψιμη ερμηνεία του πλατωνικού *Τιμαίου* γραμμένη μεταξύ 2ου π.Χ. και 1ου μ.Χ. αιώνα από κάποιον άγνωστο συγγραφέα. Αλλά και το ** (που δεν αναφέρεται από καμιά άλλη αρχαία πηγή εκτός από την Σούδα) ίσως να ήταν κάποιο χαμένο τμήμα ή κεφάλαιο από το εκτεταμένο έργο του ιστορικού της Σικελίας Τιμαίου του  Ταυρομενίτη.
  
Αμφισβητείται επίσης, πέρα από τα έργα, ακόμη και η ύπαρξη του Τιμαίου του Λοκρού ως πραγματικού ιστορικού προσώπου. Πολλοί σύγχρονοι μελετητές θεωρούν ότι ήταν απλώς ένας χαρακτήρας που επινόησε ο Πλάτων για τις ανάγκες του διαλόγου του. Άλλωστε ούτε ο *κατάλογος των Πυθαγορείων* του Ιαμβλίχου αναφέρει τον Τίμαιο τον Λοκρό, ενώ αναφέρονται σε αυτόν ο *Τίμαιος ο Πάριος* και ο *Τίμαιος ο Κροτωνιάτης*, πρόσωπα ελάχιστα γνωστά. 

## Παραπομπές


κατηγορία:Αρχαίοι Έλληνες φιλόσοφοι
κατηγορία:Πυθαγόρειοι φιλόσοφοι
κατηγορία:Αρχαίοι Έλληνες αστρονόμοι
Ικμπάλ Μασίχ

Ο **Ικμπάλ Μασίχ** (1982-1995) ήταν παιδί από το Πακιστάν που έγινε σύμβολο της κατάχρησης της παιδικής εργασίας στον αναπτυσσόμενο κόσμο.

Όταν ήταν τεσσάρων ετών, οι γονείς του τον έδωσαν σε ένα έμπορο χαλιών για να μπορούν να δανειστούν 600 ρούπιες (δώδεκα ευρώ). Για έξι χρόνια δούλευε 12 ώρες την ημέρα, ενώ όπως και άλλα παιδιά ήταν αλυσοδεμένος για να μην δραπετεύσει. Σε ηλικία 10 ετών, το έσκασε και πήγε στην αστυνομία, η οποία δωροδοκήθηκε και αναγκάστηκε να δουλεύσει πάλι σκλάβος στην ταπητουργία. Όμως λίγους μήνες μετά κατάφερε να ξαναδραπετεύσει και κατέφυγε στο Απελευθερωτικό Μέτωπο του Πακιστάν για την Εκμετάλλευση της Παιδικής Εργασίας. Ο Ικμπάλ υποστήριξε τα δικαιώματα των παιδιών σε όλο το κόσμο. Χιλιάδες παιδιά ελευθερώθηκαν από τον δεσμό της δουλειάς χάρη σε αυτόν.

Ο Ικμπάλ δολοφονήθηκε στις 16 Απριλίου 1995, ανήμερα του Πάσχα, μετά από ένα ταξίδι στην Αμερική, σε ηλικία 12 ετών, πιθανόν από τη «μαφία των χαλιών», η οποία είχε οικονομικές απώλειες.

## Παραπομπές


## Πηγές
* Iqbal Masih - Moral Heroes | Moral Heroes
* Iqbal Masih - World's Children's Prize

## Εξωτερικοί σύνδεσμοι
* 

Κατηγορία:Πακιστανοί ακτιβιστές
Κατηγορία:Δολοφονημένοι ακτιβιστές
Κατηγορία:Πακιστανοί θύματα εγκληματικών ενεργειών
Προπυλομάδα

Στην οργανική χημεία, μία **προπυλομάδα** ή **προπύλιο** είναι ένα αλκύλιο που παράγεται από προπάνιο και περιέχει τρία άτομα άνθρακα ενωμένα με επτά άτομα υδρογόνου. Έχει χημικό τύπο ***' ενώ το προπάνιο έχει χημικό τύπο ***'. Όταν αποτελεί διακλάδωση χημικής ένωσης, ονομάζεται **πρόπυλο.** Τέτοιες ομάδες υδρογονανθράκων εμφανίζονται σε πολλές οργανικές ενώσεις. Η ομάδα συχνά συντομεύεται ως **Pr** (να μην συγχέεται με το στοιχείο πρασινοδύμιο).

Μία ισομερής μορφή προπυλίου με το όνομα **ισοπροπύλιο** ή 1-μεθυλοαιθύλιο δημιουργείται όταν μεταφέρουμε το σημείο ένωσης από τον πρώτο στον δέυτερο άνθρακα. Με αυτόν τον τρόπο, για να διατηρηθεί ο αριθμός των υδρογόνων, ο χημικός τύπος γίνεται ***' 

Το γραμμικό ισοπροπύλιο ονομάζεται μερικές φορές κανονικό και γράφεται με ένα πρόθεμα ''n-'' (π.χ., ''n-''προπύλιο). Όμως, το ''n-'' είναι περιττό, επειδή η απουσία οποιουδήποτε προθέματος υπονοεί προπύλιο χωρίς διακλάδωση.

Επιπλέον υπάρχει μια τρίτη, κυκλική, μορφή που λέγεται κυκλοπροπύλιο, ή '''c-προπύλιο'''. Δεν είναι ισομερής με τις δύο άλλες μορφές και έχει τον χημικό τύπο  ***'.

## Παραδείγματα

Αυτό είναι το **[[αιθανικό προπύλιο]]** είναι ένας εστέρας. Η προπυλομάδα ενώνεται με το μόριο μετά το μεσαίο οξυγόνο.

### Άλλα παραδείγματα

* 2-προπανόλη

## Δείτε επίσης
* Μεθυλομάδα
* Αιθύλιο
* Βουτύλιο
* Ισοπροπύλιο

## Παραπομπές


Κατηγορία:Οργανική χημεία
Αθλητική Ποδοσφαιρική Ένωση Ύψωνα

Η **Αθλητική Ποδοσφαιρική Ένωση Ύψωνα** ή η **ΑΠΕΫ**  (διαβάζεται «απεΰ») ήταν κυπριακή ποδοσφαιρική ομάδα από τον Ύψωνα της επαρχίας Λεμεσού, η οποία αγωνίστηκε στην Γ΄ κατηγορία  και Δ΄ κατηγορία ποδοσφαίρου της Κύπρου. Είχε κατακτήσει 2 φορές το πρωτάθλημα Δ΄ κατηγορίας (όμιλος Λεμεσού-Πάφου). Χρώματα της ομάδας ήταν το κόκκινο και το άσπρο.

## Ιστορία

Η ΑΠΕΫ ιδρύθηκε το 1950. Μετά την ίδρυση της ΕΠΟΛ εντάχθηκε στην ομοσπονδία αυτή. Το 1985 κατέκτησε το πρωτάθλημα πρωταθλητριών ΣΤΟΚ γεγονός που της έδινε το δικαίωμα να ενταχθεί στις τάξεις της Κυπριακής Ομοσπονδίας Ποδοσφαίρου (ΚΟΠ) και να αγωνιστεί στη Γ΄ κατηγορία. Ωστόσο, δεν εντάχθηκε στην Γ΄ κατηγορία καθώς δεν πληρούσε τους κανονισμούς της ΚΟΠ ενώ μπορούσε να ενταχθεί στη νεοϊδρυθείσα Δ΄ κατηγορία, όπως και έγινε. Στην πρώτη της συμμετοχή, την περίοδο 1985-86, κατέκτησε το πρωτάθλημα Δ΄ κατηγορίας στον όμιλο Λεμεσού-Πάφου και προβιβάστηκε στη Γ΄ κατηγορία. Την περίοδο 1985-86 τερμάτισε στη δωδέκατη θέση και υποβιβάστηκε στη Δ΄ κατηγορία.

Συνέχισε στη Δ΄ κατηγορίας έως και την περίοδο 1992-93 που κατέκτησε το πρωτάθλημα στον όμιλο Λεμεσού-Πάφου και προβιβάστηκε στη Γ΄ κατηγορία. Την περίοδο 1993-94 υποβιβάστηκε στη Δ΄ κατηγορία. Την περίοδο 1995-96 τερμάτισε στην τελευταία θέση του πρωταθλήματος Δ΄ κατηγορίας και υποβιβάστηκε στα αγροτικά (τοπικά) πρωταθλήματα. Συνέχισε στις διοργανώσεις της ΕΠΟΛ μέχρι το 2002, οπόταν και αναστάλθηκε η αθλητική δραστηριότητα του σωματείου λόγω οικονομικών προβλημάτων.





1Η Δ΄ κατηγορία ήταν χωρισμένη σε τρεις ομίλους. Η ΑΠΕΫ συμμετείχε στον όμιλο Λεμεσού-Πάφου.
2Η Δ΄ κατηγορία ήταν χωρισμένη σε τέσσερις ομίλους. Η ΑΠΕΫ συμμετείχε στον Γ΄ όμιλο.


## Τίτλοι-Διακρίσεις
*Πρωτάθλημα Δ΄ κατηγορίας:
**Πρωταθλήτρια (2): 1985-86 (όμιλος Λεμεσού-Πάφου), 1992-93 (όμιλος Λεμεσού-Πάφου)
*Πρωτάθλημα πρωταθλητριών ΣΤΟΚ:
**Πρωταθλήτρια (1): 1985
* Α΄ κατηγορία ΕΠΟΛ:
**Πρωταθλήτρια (2): 1983, 1985
* Κύπελλο ΕΠΟΛ:
** Κυπελλούχος (1): 1984

## Παραπομπές


## Δείτε επίσης
*Ποδόσφαιρο στην Κύπρο

## Εξωτερικοί σύνδεσμοι

*Προφίλ στην ιστοσελίδα της Κυπριακής Ομοσπονδίας Ποδοσφαίρου 
*

Κατηγορία:Ανενεργές ποδοσφαιρικές ομάδες Κύπρου (ανδρών)
Κατηγορία:Αθλητικοί σύλλογοι Επαρχίας Λεμεσού
Κατηγορία:Ύψωνας